OzLabs/hebrew-wiki-articles huggingface dataset:
דובוז

דובוז (בהונגרית: Doboz) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם בדובוז מספר התושבים נמצא בירידה. כך, בשנת 1990 חיו בכפר 4,691 תושבים ובשנת 2021 רק 4,000 תושבים.

האזור מיושב מסביבות המאה ה-16.

== יהודי דובוז ==
יהודים חיו בדובוז במאה ה-18 ובמאה ה-19. משנת 1885 הייתה הקהילה כפופה לקהילת גיולה בשנת 1944 נרצחו יהודים מהכפר בשואת יהודי הונגריה.

בכפר קיים בית קברות יהודי ואנדרטה לזכר נספי השואה עם שמות משפחות קורבנות הכפר.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|44
|4,317
|-
|1910
|25
|
|-
|1920
|26
|
|-
|1930
|17
|
|-
|1941
|14
|6,802
|-
|}

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מרטין פאר

מרטין פאר (באנגלית: Martin Parr; נולד ב-23 במאי 1952, אפסום) הוא צלם בריטי שפרסם כ-40 ספרי צילום והשתתף בכ-80 תערוכות.

==ביוגרפיה==
מרטין פאר נולד בעיירה אפסום שבסארי כ-15 ק"מ מלונדון. 

בשנים 1970–1972 הוא למד צילום באוניברסיטה המטרופוליטנית של מנצ'סטר.

בשנת 1982 הוא פרסם ספר צילום ראשון Bad Weather. בהמשך הוא פרסם מספר ספרים נוספים עם צילומי נופי אנגליה בשחור-לבן.

בשנת 1982 מרטין פאר החל לצלם אנשים ממעמד הפועלים ועבר לצילומי צבע. תוצאות העבודה רוכזו בספר The Last Resort: Photographs of New Brighton (1986) משנת 1986.

בשנת 1987 פאר ואשתו עברו להתגורר בבריסטול. פאר המשיך לעסוק בצילום ולפרסם את עבודותיו.

בשנת 1988 הוא הצטרף לסוכנות מגנום. בשנת 2014 הוא מונה לנשיא הארגון וכיהן בתפקיד 3.5 שנים.

מרטין פאר היה אוצר מספר תערוכות צילום. הוא עוסק בהדרכה ומלמד באוניברסיטה.

בין הספרים שפאר פרסם סדרה של 10 ספרים בהם הוא שיתף צילומים של צלמים אחרים לרבות יאן באנינג ואסוקו נרחאשי. בשנת 2004 הוא פרסם ספר עם צילומים של הנריק רוס מגטו לודז'.

בשנת 2006 הוענק לפאר פרס אריך סולומון. בהמשך הוא קיבל פרסים נוספים מארגונים בינלאומיים. בשנת 2021 הוא התקבל למסדר האימפריה הבריטית.

בין התערוכות הבולטות של פאר נמנים תערוכה במרכז האמנויות ברביקן, במוזיאון ריינה סופיה, בהגלריה הלאומית ז'ה דה פום ובבית סאמרסט. בסך הכל הוא הציג את צילומיו בכ-80 תערוכות ברחבי העולם. עבודות של פאר מוצגות במכון האמנות של שיקגו, מוזיאון ויקטוריה ואלברט ובגלריית טייט.

== קישורים חיצוניים ==

* 

קטגוריה:צלמים בריטים
קטגוריה:מפקדים במסדר האימפריה הבריטית
קטגוריה:צלמי סוכנות מגנום
קטגוריה:בוגרי האוניברסיטה המטרופוליטנית של מנצ'סטר
קטגוריה:בריטים שנולדו ב-1952
בית הסתרים

בית הסתרים הוא כינוי בהלכה למקומות בגוף האדם או בכלי שהם נסתרים ואינם נראים בהתבוננות מבחוץ. דיני בית הסתרים שייכים להלכות חציצה לחייבי טבילה במקווה כגון לאשה נידה שנטהרת.

בכלל בית הסתרים הן תוך האוזן והאף והפה.

== טומאה ==
=== טומאת מגע ===
טומאת מגע עוברת רק כאשר ישנו מגע במקום גלוי בדבר המטמא עם מקום גלוי בדבר הנטמא. אבל כאשר הנגיעה הייתה במקום נסתר - 'בית הסתרים', כגון בגוף האדם - כמו למשל במקום ביאה, אינו מטמא, (אם כי התורה גזרה שביאה מטמאת למרות שאין בה טומאת מגע).

אמנם דין זה אינו מוסכם על הכל, והוא נתון במחלוקת תנאים, האם אכן טומאת בית הסתרים מטמאה במגע או לא. במשנה הובא מקרה של בגד שיש בו שלושה על שלושה טפחים שנטמא טומאת מדרס (שטמא דרך עליו), וכעת הבגד נחצה לשתיים. לדעת רבי מאיר הבגד ממשיך להיות טמא טומאת מגע מדרס מכיוון שבזמן שהבגד היה שלם נגע כל חלק בחבירו ונטמא, אך לדעת רבי יוסי נגיעה זו הייתה בבית הסתרים, מאחר שמקום הנגיעה נסתר.

האמורא רבינא מחדש, שאוכל המחובר לאוכל אחר, נטמא על ידי נגיעתו לאוכל. לפי הסברו של רבינא, חיבור חלקי האוכל זה לזה הוא חיבור חלוש, ואין חיבורו נחשב לחיבור, לכן יש להחשיב כל חלק מהאוכל בנפרד, כך שחלק מהאוכל שנגע בחלק אחר, מטמא.

==== מקור ====
בחז"ל למדו דין זה מהפסוק , ממה שהוזכר בפסוק "ידיו" אנו למדים שרק דבר שהוא גילוי כידיו מטמא במגע ולא בית הסתרים. ושאר הטומאות למדים מטומאת מגע.

==== הלכה ====
להלכה נפסק כדעת רבי יוסי שטומאת בית הסתרים אינה מטמאה וכך כתב הרמב"ם 

=== טומאת היסט ===
גם לעניין טומאת היסט, כאשר הנגיעה הייתה דרך 'בית הסתרים' היא אינה מטמאה. ולכך אם זב, שמטמא בדרך כלל בטומאת היסט, אוחז קנה במקום בית הסתרים כגון בבית השחי, ומסית עם עם המקל, הוא אינו מטמא בכך, וכך הם דברי הרמב"ם בספר משנה תורה:

=== פולטת ===
בתלמוד למדו מהפסוקים כי אישה שפלטה שכבת זרע, נטמאת בכך: .

מכאן נראה לכאורה, כי דינה של הפולטת שווה לדם נידה, שאינו נטמא מדין טומאת מגע שאינו קיים על ידי נגיעה במקום "בית הסתרים" הנחשב כחלק הפנימי של הגוף, אלא מדין ראייה הדומה לראית דם נידה.

== טהרה ==
=== טבילה ===
==== חציצה בבית הסתרים ====
בית הסתרים אף על פי שאין צריך שיכנסו שם המים, צריך שיהיה ראוי לביאת מים מדין 'כל הראוי לבילה - אין בילה מעכבת בו'. כלומר, שבאופן תאורטי אם היו נכנסים לשם מים, צריך שהמים יגעו בכל מקום בדיוק כשם שצריך שהמים יגיעו לכל מקום בגוף האדם בצד החיצוני הגלוי. ולכן, אם יש חציצה הדבוקה לגוף בתוך בית הסתרים, כגון חציצה בין השיניים, (באופן שבדרך כלל מקפיד עליה להסירה), אף על פי שלא צריך שיגיעו המים לשיניים, ואע"פ שבאמת לא נכנסו לשם המים, צריך לחזור ולטבול.

בראשונים נחלקו בטעם הדבר שצריך ראוי לביאת מים:
* יש שכתבו שהוא מדין דאורייתא, מהפסוק וְרָחַץ בַּמַּיִם אֶת כָּל בְּשָׂרוֹ (ויקרא טו טז), מיותרה של המילה 'כל' - שבא לרבות בית סתרים שיהיה לפחות ראוי לביאת מים.
* ויש שכתבו שהוא דין דרבנן בלבד.
* לדעת רבינו תם, בטבילת נידה בלבד התירו 'ראוי לביאת מים', אבל בטילה לאכילת טהרות צריך ביאת מים ממש.
למעשה לבית הסתרים יש דין קל יותר, ולכן בדיעבד אם טבל בלי לוודא קודם לכן שאין חציצה בבית הסתרים ולאחר מכן נזכר ובדק ולא מצא חציצה, אינו צריך לחזור ולטבול, בשונה משאר הגוף.<ref></ref>

== טבילת כלים ==
יש מהראשונים שכתבו שלעניין טבילת כלים בית הסתרים אינו צריך להיות אפילו ראוי לביאת מים, ואפילו יש שם חציצה - עלתה לו טבילה. ויש שכתבו שכלים דינם כאדם.

== קישורים חיצוניים ==
* 
*
*
* 

== הערות שוליים ==

קטגוריה:הלכה
לאוניד פסצ'ניק

ליאוניד לבנוביץ' פסצ'ניק (באוקראינית: Леонід Іванович Пасічни; נולד ב-15 במרץ 1970) הוא המנהיג של הרפובליקה העממית של לוהנסק. בין השנים 2014 ל-2017 כיהן כשר לביטחון המדינה של הרפובליקה.<ref name=":0"></ref><ref name=":1"></ref>

==קורות חיים==
אביו של פסצ'ניק היה מפקח של המשטרה הפיננסית הסובייטית במשך 26 שנה. בשנת 1975 משפחת פסצ'ניק עברה למגדן אשר במזרח הרחוק הרוסי,<ref name=":1" /> היכן שאביו של ליאוניד פעל בתחום מכרות הזהב המקומיים.<ref name=":0" />

פסצ'ניק קיבל את השכלתו במכללה הצבאית-פוליטית של דונצק ועבד בשירות הביטחון האוקראיני במחוז לוהנסק במחלקת הפיקוח על המסחר.<ref name=":1" /> וכאחראי על מחוז סטחנוב.<ref name=":0" /> ב-15 באוגוסט 2006 התפרסם בזכות תפיסה של סחורות מוברחות בשווי של 1.94 מיליון דולר ועל סירובו לקבלת שוחד.<ref name=":1" /><ref name=":0" />

במרץ 2007 קיבל מנשיא אוקראינה ויקטור יושצ'נקו את מדליית השירות הצבאי של אוקראינה עבור "גילוי של יושרה ומקצועיות במילוי חובתו".<ref name=":0" />

בשנת 2014 צידד במהפכה של הרפובליקה העממית של לוהנסק וב-9 באוקטובר 2014 מונה לשר לביטחון המדינה של הרפובליקה.<ref name=":1" /><ref name=":0" />

ב-21 בנובמבר 2017, גברים חמושים במדים לא מסומנים תפסו עמדות במרכז לוהנסק במה שנראה כמאבק כוחות בין ראש הרפובליקה איגור פלוטניצקי לבין שר הפנים איגור קורנט. שלושה ימים לאחר מכן קבע אתר הרפובליקה כי פלוטניצקי התפטר "מסיבות בריאותיות. פציעות מלחמה מרובות, והשפעות של פציעות פיצוץ עשו את שלהם". באתר נכתב כי פסצ'ניק מונה למנהיג בפועל עד הבחירות הקרובות. כלי תקשורת ברוסיה דיווחו כי פלוטניצקי נמלט מהרפובליקה הלא מוכרת ב-23 בנובמבר 2017 לרוסיה. ב-25 בנובמבר אישרה מועצת העם של הרפובליקה, המונה 38 חברים, בפה אחד את התפטרותו של פלוטניצקי. פסצ'ניק הצהיר על דבקותו בהסכמי מינסק, וטען כי "הרפובליקה תבצע באופן עקבי את ההתחייבויות שנלקחו על פי הסכמים אלה". ב-30 במרץ 2018 הצהיר פסצ'ניק "הניסיון שלנו (של הרפובליקה) יכול לעזור לכל מחוזות אוקראינה להשיג בסופו של דבר חופש ועצמאות, ואז נוכל יחד להכריז על אוקראינה חדשה שבה נציגים של לאומים ותרבויות שונות יחיו בחופשיות. במפגש עם תושבי הרפובליקה בקיץ 2019 פסצ'ניק הצהיר: "זה לא אומר שנחזור לאוקראינה. זו הדרך היחידה לעצור את הטירוף הזה, המלחמה הזאת. צריך להבין שאנחנו, כמדינה ריבונית נהיה כמדינה בתוך מדינה, זה יהיה המעמד המיוחד שלנו.

ב-6 בדצמבר 2021 הפך פסצ'ניק לחבר במפלגת השלטון רוסיה המאוחדת, יו"ר רוסיה המאוחדת, דמיטרי מדבדב, העניק לו באופן אישי את כרטיס המפלגה שלו במהלך הקונגרס השנתי של המפלגה במוסקבה.

== קישורים חיצוניים ==

* 

==הערות שוליים==

קטגוריה:פוליטיקאים אוקראינים
קטגוריה:הרפובליקה העממית של לוגנסק
קטגוריה:אנשי שירות הביטחון האוקראיני
קטגוריה:הפלישה הרוסית לאוקראינה: אישים
קטגוריה:ילידי 1970
ג'ולי קייטלין בראון

ג'ולי קייטלין בראון (באנגלית: Julie Caitlin Brown; נולדה ב-27 בינואר 1961) היא שחקנית ומוזיקאית אמריקאית, שידועה בזכות תפקידה כעוזרת השגריר הנארני נאטות' בעונה הראשונה והחמישית של סדרת המדע בדיוני "בבילון 5".

== ביוגרפיה ==
היא הופיעה לראשונה במחזמר "ישו כוכב עליון" בתפקיד מרים המגדלית בשנת 1983. בסוף שנות ה-80, בראון עברה לניו יורק סיטי והשתתפה במחזמר "דבר מצחיק קרה לי בדרך לפורום" של סטיבן סונדהיים.

בראון עברה לקליפורניה בשנת 1992 והחלה להשתתף בהופעות אורח במספר סדרות טלוויזיה. היא נקראה ברגע האחרון להחליף שתי שחקניות שנועדו לשחק בתפקיד נאטות' בסדרה "בבילון 5". בראון השתתפה בחמישה פרקים וסירבה להישאר לעונתה השנייה של הסדרה. תפקידה של נאטות' לוהק מחדש לשחקנית מארי קיי אדמס, ובראון חזרה להופיע במהלך העונה השנייה (כעורכת דין אנושית בפרק There All The Honor Lies} ובפרק בעונה החמישית (כנאטות' בפרק A Tragedy of Telepaths).

תפקידי אורח נוספים של בראון כוללים השתתפות בסדרות "בקר", "ג'אג", בוורלי הילס 90210", "מסע בין כוכבים: חלל עמוק 9" (בפרק The Passenger) וב"מסע בין כוכבים: הדור הבא" (בשני חלקי הפרק Gambit). היא גילמה את מפקדת הקרומגים בסדרה "גולשים בזמן" בפרק Requiem.

== קישורים חיצוניים ==
* 

קטגוריה:שחקני קולנוע וטלוויזיה אמריקאים
קטגוריה:בבילון 5
קטגוריה:אמריקאים שנולדו ב-1961
דיוויזיית המלך

דיוויזיית המלך (באנגלית: King's Division) היא דיוויזיית חיל רגלים מנהלתית של הצבא הבריטי, האמונה על ניהול, הכשרה ואימון של שלושה רגימנטים מאזור צפון אנגליה.
==היסטוריה==
הדיוויזיה הוקמה בשנת 1968 כחלק ממהלך ארגון מחדש בצבא הבריטי, אשר גיבש את החטיבות המנהלתיות לכדי שש דיוויזיות (כיום ארבע) בהן דיוויזיית המשמר, המלך, המלכה, הקלה, הסקוטית ודיוויזיית נסיך ויילס. דיוויזיית המלך החליפה את שלוש החטיבות המרחביות: החטיבה הלנקסטרית, חטיבת יורקשייר והחטיבה הצפון-אירית. 

בשנת 2006 לאחר שאוחדו מספר רגימנטים, כללה הדיוויזיית שני רגימנטים "גדולים"; רגימנט דוכס לנקסטר ורגימנט יורקשייר המלכותי (3-4 גדודים כל אחד) וב-2017 הועבר גם הרגימנט המרסיאני לדיוויזיה.

==מבנה==
הרגימנטים המרכיבים את הדיוויזיה:
* רגימנט דוכס לנקסטר - גדוד 1 (סדיר) וגדוד 4 (מילואים). הגדוד הראשון משרת תחת פיקוד החטיבה הממכונת הראשונה ושני האחרים תחת פיקוד חטיבת החי"ר הרביעית.
* רגימנט יורקשייר - גדוד 1, גדוד 2 (סדיר) וגדוד 4 (מילואים). הגדוד הראשון תחת פיקוד חטיבת השריון ה-12 והאחרים תחת פיקוד חטיבת החי"ר הרביעית.
* הרגימנט המרסיאני - גדוד 1, גדוד 2 (סדיר) וגדוד 4 (מילואים). הגדוד הראשון תחת פיקוד חטיבת השריון ה-12 והאחרים תחת פיקוד חטיבת החי"ר הרביעית.

המלך
מארי קיי אדמס

מארי קיי אדמס (באנגלית: Mary Kay Adams; נולדה ב-12 בספטמבר 1962) היא שחקנית אמריקאית, שידועה בזכות תפקידה כעוזרת השגריר הנארני נאטות' בעונה השנייה של סדרת המדע בדיוני "בבילון 5". בנוסף, היא השתתפה באופרת הסבון "האור המנחה" בתפקיד אינדיה פון הלקיין, עם הופעות אורח באופרות סבון נוספות כמו "כשהעולם מסתובב", "לחיות את החיים" ו"כל ילדיי". היא השתתפה בשני פרקים בסדרת המדע בדיוני "מסע בין כוכבים: חלל עמוק 9" בתפקיד גרילקה הקלינגונית (בפרקים The House of Quark ו-Looking for par'Mach in All the Wrong Places). סדרות נוספות בהן השתתפה כוללות את "כולם אוהבים את ריימונד", "משמרת שלישית ו"חוק וסדר".

תפקידיה הקולנועיים כוללים הופעות ללא קרדיט בסרטים "החבובות כובשות את מנהטן" (1984) ו"רק אתמול נולדה" (1993) וכן בסרט "לא ראיתי לא שמעתי" (1989) בתפקיד ד"ר בנט.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:בבילון 5
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
רוברט ראסלר

רוברט ראסלר (באנגלית: Robert Rusler; נולד ב-20 בספטמבר 1965) הוא שחקן טלוויזיה וקולנוע אמריקני.

ראסלר השתתף במספר סרטי נעורים במהלך שנות ה-80, ביניהם "סיוט ברחוב אלם 2: נקמתו של פרדי" לצד רוברט אנגלונד, "חלומות צעירים" לצד רוברט דאוני ג'וניור וקלי לה ברוק ו"ההחלקה לניצחון" לצד ג'וש ברולין.

תפקידיו הטלוויזיוניים כוללים הופעות אורח בסדרות "עובדות החיים", "רצח במשיכת קולמוס", "המפענחת", "היחידה", "24", "מסע בין כוכבים: אנטרפרייז", "בבילון 5", "מדיום", "NCIS", "בונז" ו"ריי דונובן".

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:בבילון 5
קטגוריה:אמריקאים שנולדו ב-1965
יואש אלרואי

יואש אלרואי (נולד ב-4 ביוני 1938) הוא עיתונאי, שדר ומנהלה לשעבר של מחלקת הספורט של הטלוויזיה הישראלית.

== ביוגרפיה ==
נולד בשם יואש בלינדמן בקיבוץ אפיקים להוריו משה ושרה (שרק'ה) שעלו מליטא בשנות העשרים והשלושים של המאה העשרים. בשנת 1954 נענה אביו לקריאתו של דוד בן-גוריון ועברת את שם המשפחה לאלרואי. יואש למד בתיכון בית ירח אך הפסיק את לימודיו בתום כיתה י"א והצטרף לאביו בעבודה בענף המספוא. במאי 1956 התגייס לצה"ל ושירת כחייל וכקצין בגדוד 12 של חטיבת גולני. לקראת שחרורו ביקש ממנו מח"ט גולני, אלעד פלד, להישאר בצבא ולחתום קבע אולם אלרואי העדיף להשתחרר ולשוב לקיבוצו ולעבודה החקלאית. במקביל עסק כל השנים בספורט ובתקופה מסוימת, בסוף שנות החמישים ובתחילת שנות השישים של המאה העשרים, היה ספורטאי פעיל בשלושה ענפי ספורט במקביל: כשחקן כדורסל בקבוצת הפועל אשדות יעקב (שהייתה באותן שנים בליגה הבכירה), כשחקן כדורגל בקבוצת הפועל טבריה, וכשחקן נבחרת ישראל בכדורעף. עובדה זו אף זיכתה אותו באזכור קצר בספר השיאים של גינס.

בשנת 1963 עזב אלרואי את הקיבוץ אך הקיבוץ, כמאמר הקלישאה, מעולם לא עזב אותו, ובהזדמנויות רבות הקפיד להזכיר תמיד את אפיקיים ככור מחצבתו ולציין כי הערכים שספג בקיבוץ והאנשים שהכיר שם, ליווהו בכל מקום ובכל דבר שעשה בהמשך חייו. עם עזיבתו את הקיבוץ החל את לימודיו במדרשה לחינוך גופני במכון וינגייט ועם סיום הלימודים שימש מספר שנים כמורה לחינוך גופני ולמתמטיקה.

== ברשות השידור ==
בשנת 1971, בעקבות פגישה מקרית עם דן שילון ועם אלכס גלעדי, הוזמן להצטרף ככתב למחלקת הספורט של הטלוויזיה הישראלית שאותה ניהל באותה עת גלעדי. תשע שנים לאחר מכן, בשנת 1980, מונה על ידי מנכ"ל רשות השידור באותה עת יוסף לפיד כמנהל המחלקה במקומו של גלעדי שפרש. בשנים הבאות רשמה מחלקת הספורט תחת ניהולו של אלרואי שורה של הישגים, ביניהם אחוזי צפייה חסרי תקדים סביב משחקיה של מכבי תל אביב בגביע אירופה בכדורסל, כיסוי נרחב של אליפויות העולם בכדורגל ובאתלטיקה, ושידורים מקיפים ומורכבים של מספר אולימפיאדות. כל אלה עשו את אלרואי באותן שנים לאחד האנשים החזקים והמוערכים בטלווייזה הישראלית. בשנת 2002 התפטר אלרואי מתפקידו כמנהל מחלקת הספורט לאחר מחלוקת חריפה עם מנהל הטלוויזיה באותה עת יוסף בראל.

== חיים אישיים ==
בשנת 1963 התחתן עם יעל תג'ר ולהם שלושה ילדים. אחד מילדיו הוא ההיסטוריון גור אלרואי.

מאז פרישתו מפעיל אלרואי בלוג פופולרי העוסק בעיקר בנושאים הקרובים לליבו: חיי הקיבוץ, ספורט וטלוויזיה. במקביל הוא כותב בשנים האחרונות סדרת ספרים רחבת היקף בת 13 ספרים שכותרתה "מהפכת המידע הגדולה בהיסטוריה" ואשר עוסקת בביקורת הטלוויזיה בישראל ומחוצה לה בשנים 1884–2014.

==קישורים חיצוניים==
* 
* 
* [https://yoashtvblog.co.il הבלוג של יואש אלרואי]

==הערות שוליים==

קטגוריה:אנשי טלוויזיה ישראלים
קטגוריה:הערוץ הראשון: אישים
קטגוריה:עובדי רשות השידור
קטגוריה:אפיקים (קיבוץ): אישים
קטגוריה:בוגרי תיכון בית ירח
קטגוריה:בוגרי המכללה האקדמית בווינגייט
קטגוריה:כדורסלנים ישראלים
קטגוריה:כדורגלנים ישראלים
קטגוריה:שחקני כדורעף ישראלים
קטגוריה:ישראלים שנולדו ב-1938
גרנדאש

גרנדאש (בהונגרית: Gerendás) היא עיר בנפת בקשצ'בה שבמחוז בקש בדרום מזרח הונגריה. 

כמו יישובים רבים באירופה גם בגרנדאש מספר התושבים נמצא בירידה. כך, בשנת 1990 חיו בכפר 1,794 תושבים ובשנת 2021 רק 1,158 תושבים.

האזור מיושב מסביבות המאה ה-15, והוא מוזכר לראשונה בכתבים משנת 1418 אך הוקם ככפר נפרד בשנת 1929. 

שבעה יהודים חיו בגרנדאש בשנת 1930. 
באתר יד ושם ישנו תיעוד לנספי שואה מהכפר שנרצחו בשנת 1944 בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תהילים ל"א

בחלון השמאלי מופיע הפסוק: "בידך אפקיד רוחי פדיתה אותי ה' אל אמת"
תהילים ל"א הוא המזמור ה-31 בספר תהילים ומיוחס לדוד המלך. המזמור הוא אחד מתשעה מזמורים הפותחים ב'לַמְנַצֵּחַ מִזְמוֹר לְדָוִד'. קריאת הפרק הומלצה בספרי הסגולות כמועילה נגד עין הרע.<ref></ref>

== תוכן המזמור ==
מזמור ל"א מורכב מעשרים וחמישה פסוקים. ומחולק לשני חלקים על פי מבנה דומה:

=== א'-ט ===

המשורר פותח את המזמור בהצהרה על אמונו באלוהים (ב'), ועובר לתפילה לאלוהים שישמע לבקשתו "הַטֵּה אֵלַי אָזְנְךָ מְהֵרָה הַצִּילֵנִי" (ג'),

לאחר מכן הוא חוזר ומוסיף בתיאוריו את אמונו וביטחונו באלוהים ומבקש שיציל אותו מצרותיו (ה'). הוא מעלה שתי סיבות לבקשה שלו;

סיבה ראשונה: אלוהים הוא שיכול להציל ולהושיע: "בְּיָדְךָ אַפְקִיד רוּחִי פָּדִיתָ אוֹתִי ה' אֵל אֱמֶת" (ו')

סיבה שנייה: אלוהים עוזר לאוהביו ובוטחיו ולא לשונאיו (ז').

לאחר הישועה, מודה המשורר לאלוהים: "אָגִילָה וְאֶשְׂמְחָה בְּחַסְדֶּךָ אֲשֶׁר רָאִיתָ אֶת עָנְיִי יָדַעְתָּ בְּצָרוֹת נַפְשִׁי" (ח').

=== י'-כ"ה ===

גם חלקו השני של המזמור נפתח בתפילה לישועה: "חׇנֵּנִי ה' כִּי צַר לִי עָשְׁשָׁה בְכַעַס עֵינִי נַפְשִׁי וּבִטְנִי" (י'). המשורר מרחיב מעט על בעיותיו: "כִּי שָׁמַעְתִּי דִּבַּת רַבִּים מָגוֹר מִסָּבִיב בְּהִוָּסְדָם יַחַד עָלַי לָקַחַת נַפְשִׁי זָמָמוּ" (י"ד).

כמו בתחילת הפרק, גם בחלקו השני המשורר ממשיך לנמק את בקשתו. בפתיחה מפרט המשורר את הביטחון שלו באלוהים: "וַאֲנִי עָלֶיךָ בָטַחְתִּי ה' אָמַרְתִּי אֱלֹהַי אָתָּה" (ט"ו).

בהמשך הוא מצהיר כי רק בזכותו הוא ניצל מיד אויביו: "בְּיָדְךָ עִתֹּתָי הַצִּילֵנִי מִיַּד אוֹיְבַי וּמֵרֹדְפָי" (ט"ז) ומודה לאלוהים על הגמול שהוא נותן לחסידיו: "מָה רַב טוּבְךָ אֲשֶׁר צָפַנְתָּ לִּירֵאֶיךָ פָּעַלְתָּ לַחֹסִים בָּךְ נֶגֶד בְּנֵי אָדָם" (כ').

כמו בחלקו הראשון של הפרק, אחרי תחינתו מקבל המשורר ישועה ומודה לאלוהים: "בָּרוּךְ ה' כִּי הִפְלִיא חַסְדּוֹ לִי בְּעִיר מָצוֹר" (כב).

המזמור נחתם בחיזוק ידי חסידי האלוהים: "חִזְקוּ וְיַאֲמֵץ לְבַבְכֶם כָּל הַמְיַחֲלִים לַה'" (כ"ה).

== בתרבות ==
הפסוק האחרון של המזמור "חִזְקוּ וְיַאֲמֵץ לְבַבְכֶם כָּל הַמְיַחֲלִים לַה'" זכה ללחן וביצוע של הזמר הדתי ביני לנדאו. בשיר "כל המיחלים", מתוך האלבום "מעבר לגבולות".<ref></ref>

לקראת מופעי "צמאה" בשנת 2016 שר עמיר בניון את חלקו הראשון של הפסוק השני בפרק בביצוע מולחן: "בְּךָ ה' חָסִיתִי אַל אֵבוֹשָׁה לְעוֹלָם", השיר נקרא "בך ה' חסיתי".<ref></ref>
(האמת היא שהניגון הזה הוא על פסוק דומה מפרק עא בתהילים. הניגון הולחן לכבוד יום ההולדת של הרבי מליובאוויטש ליום הולדתו ה-70 בשנת תשלב. לתיקונכם)

ב-14 בדצמבר 2020 מזכיר המדינה של ארצות הברית דאז מייק פומפאו בעמוד הטוויטר שלו גם כן את הפסוק האחרון במזמור.<ref></ref>

==קישורים חיצוניים==

* [https://www.youtube.com/watch?v=OWktP4DTuZ4 שיעור מפי חגי בן ארצי] באתר יוטיוב

==הערות שוליים==

ל"א
קטשופרון

קטשופרון (בהונגרית: Kétsoprony) היא עיר בנפת בקשצ'בה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם בקטשופרון מספר התושבים נמצא בירידה. כך, בשנת 1990 חיו בכפר 1,542 תושבים ובשנת 2021 רק 1,245 תושבים.

האזור מיושב מסביבות המאה ה-10, הכנסייה הראשית נבנתה בכפר כבר בתקופת ממלכת הונגריה ושם הכפר עצמו מוזכר לראשונה בכתבים משנת 1557. היישוב הוכרז ככפר נפרד ורשמי בשנת 1952.

==קישורים חיצוניים==

* 

==הערות שוליים==

קטגוריה:הונגריה: ערים
לוריס איטי בורנאי

לוריס איטי בורנאי (שם מדעי: Nycticebus borneanus) הוא מין של פרימט מהסוג לוריס איטי החי רק במרכז ודרום האי בורנאו שבאינדונזיה ואחד מ4 מינים מהסוג שחיים באי בורנאו לצד המינים Nycticebus bancanus, לוריס איטי קיאן (Nycticebus kayan) ולוריס איטי פיליפיני (Nycticebus menagensis) שנחשבו בעבר לתת-מינים שלו אך הופרדו למינים עצמאיים.

== מאפיינים ==
אורכו של הלוריס האיטי עד 26 סנטימטרים והוא בעל פרווה בצבע צהוב, ראש גדול, פנים רחבות ושטוחות עם עיניים גדולות ואוזניים קצרות. כמו שאר מיני הסוג לוריס איטי הוא חי ביערות הגשם של מרכז ודרום האי בורנאו וניזון בעיקר מחרקים אותם הוא הורג בעזרת הארס שלו בדומה לשאר המינים בסוגו. בנוסף לחרקים הלוריס האיטי ניזון גם משרף, צוף פרחים ופירות. הטורפים של הלוריס האיטי הם עופות דורסים, פיתוניים, חתוליים וגחניים. לפני שלוריס זה הוגדר כמין עצמאי הוא היה תת-מין של המינים לוריס איטי בנגלי (Nycticebus bengalensis) ולוריס איטי סונדלי (Nycticebus coucang). לא ידוע הרבה על מין זה אך החוקרים מעריכים שהוא נמצא בסכנת הכחדה עקב בירוא יערות נרחב באי וציד.

== קישורים חיצוניים ==

== הערות שוליים ==

קטגוריה:לוריס איטי
קטגוריה:בורנאו: יונקים
קטגוריה:בורנאו: בעלי חיים אנדמיים
לימודי להט"ב

לימודי להט"ב או לימודים קווירים הוא חקר נושאים הקשורים לנטייה מינית ולזהות מגדרית המתמקדים בדרך כלל בתרבות להט"ב, לסביות, הומואים, ביסקסואלים, טרנסג'נדרים, דיספוריה מגדרית, א-מיניים, קווירים, Questioning, ואינטרסקסים.<ref> lists these names and similar acronyms at various academic departments.</ref>

התחום, שמרכזו במקור ההיסטוריה והתיאוריה הספרותית של להט"ב, התרחב וכלל את המחקר האקדמי של סוגיות שהועלו בביולוגיה, סוציולוגיה, מחלות נפש, אנתרופולוגיה, תולדות המדע, פילוסופיה, פסיכולוגיה, סקסולוגיה, מדעי המדינה, אתיקה, ותחומים נוספים על ידי בחינה של זהותם, חייהם, ההיסטוריה והתפיסה של אנשים קווירים. מריאן לה-פרנס, יו"ר לשעבר של יוזמת לארי קרמר ללימודי לסביות והומוסקסואליות באוניברסיטת ייל,<ref name="Kramer Initiative"></ref> אומרת כי: "עכשיו אנחנו שואלים לא רק 'מה גורם להומוסקסואליות?' [אבל גם] 'מה גורם להטרוסקסואליות?' ו-'מדוע מיניות כל כך מרכזית בפרספקטיבה של אנשים מסוימים?'".<ref name="Yale 2003-04"></ref>

לימודי להט"ב אינם זהים לתיאוריה קווירית, שהיא נקודת מבט אנליטית בתוך לימודים קווירים (במרכזם לימודי ביקורת ספרות ופילוסופיה), שמגדירה את הקווירים ל-"מבנה חברתי" של הזהות המינית.

== תחום אקדמי של לימודי להט"ב ==
המושג פרזנטיזם פרוורטי נלמד לעיתים קרובות בשיעורי לימודי להט"ב באוניברסיטאות. מושג זה אומר שלא ניתן ולא צריך לנתח את ההיסטוריה של הלהט"ב באמצעות נקודות מבט עכשוויות ומודרניות.<ref></ref><ref></ref>

בעוד שלימודי להט"ב הופיעו תחילה באקדמיות באמריקה הצפונית, ובמידה פחותה גם באירופה, ומתייחסים בעיקר להקשרים מערביים, לאחרונה הם התפתחו גם במקומות אחרים בעולם. לדוגמה, מאז תחילת המאה ה-21, קיים תחום מתפתח של לימודי להט"ב באפריקה.<ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref><ref></ref>

== ראו גם ==
* לימודי מגדר
* לימודי נשים

== לקריאה נוספת ==
<div class="mw-content-ltr">
* Dynes, Wayne R. (ed.) Encyclopedia of Homosexuality. New York and London, Garland Publishing, 1990
* Halwani, Raja, Carol V. A. Quinn, and Andy Wible (Eds.) Queer Philosophy. Presentations of the Society for Lesbian and Gay Philosophy, 1998-2008. Amsterdam and New York, NY, Rodopi, 2012
* McRuer, Robert (2006). "Crip Theory: Cultural Signs of Queerness and Disability", New York University Press.
</div>

== קישורים חיצוניים ==
* 
<div class="mw-content-ltr">
* [http://www.people.ku.edu/~jyounger/lgbtqprogs.html University Queer Programs]
* [https://web.archive.org/web/20080604002337/http://ujsds.sa.utoronto.ca/ Undergraduate Journal of Sexual Diversity Studies at the University of Toronto]
* [http://rockway.alliant.edu The Rockway Institute] for LGBT research in the public interest at Alliant International University
* [http://www.glbthistory.org The Gay, Lesbian, Bisexual, Transgender Historical Society]
* [http://www.trikster.net Trikster - Nordic Queer Journal]
* [http://hallcarpenter.tripod.com/univ.html Lesbian and Gay Research in UK Universities and Colleges](compiled in 2006)
* [https://web.archive.org/web/20120802073545/http://soci-anth.louisiana.edu/minors/LGBT/LGBT%20home.html LGBT Studies Minor at the University of Louisiana at Lafayette]
</div>

== הערות שוליים ==

קטגוריה:פוסט-סטרוקטורליזם
קטגוריה:פוסטמודרניזם
קטגוריה:להט"ב
קטגוריה:חינוך
ישראל דוד רוסט

הרב ישראל דוד רוסט (י"ג באב ה'תר"צ, 7 באוגוסט 1930 – י"ט בטבת ה'תשפ"ב, 23 בדצמבר 2021) שימש כרב בקהילה החרדית בחיפה וכרב חסידי גור בעיר כמו כן שימש כרב בית המטבחיים העירוני בחיפה וכראש ישיבת אור שמחה.

== ביוגרפיה ==
נולד בפולין ביום י"ג באב ה'תר"צ בעיירה זדונסקה וולה לאביו רבי יעקב משה ולאמו יוטא. בשנת ה'תרצ"ד, עלה לארץ ישראל עם הוריו והתגורר בירושלים שם למד בישיבת חיי עולם אצל הרב חייקל מילצקי והרב אהרון הלטובסקי מחסידי קרלין.

לאחר שסיים לימודיו בתלמוד תורה עבר ללמוד בישיבת שפת אמת. שם התבלט כמתמיד, מספרים עליו שלא היה קם ממקומו ארבע וחמש שעות ברציפות בעת לימוד.

בשנותיו בישיבה הפך לחסידו של האדמו"ר מגור רבי אברהם מרדכי אלתר. עם פטירתו נקשר לבנו וממשיך דרכו רבי ישראל אלתר בעל 'בית ישראל' מגור ואף עזר לו לבסס את הנהגתו בקרב צעירי החסידות.

נישא לבתו של רבי שלום חסיד מחסידי גור בחיפה, היות שלא זכה לפרי בטן גרש את אשתו הראשונה ונישא בשנית לבתו האלמנה של רבי יעקב אייזן, גידל את ילדיה היתומים כאילו היו ילדיו.

לאחר נישואיו עבר להתגורר בעיר חיפה והמשיך להשתלם בדרכי ההוראה, למד באותה תקופה בכולל בראשות רבי יעקב רוזנטל ועמד בקשר עם רבי אברהם יצחק קליין ורבי יואל קלופט שהתגוררו בחיפה וקנה מהם דרכי הוראה ומסורות הלכתיות מדורות קודמים, נסמך להוראה לאחר שעבר בהצלחה את המבחנים ב'היכל שלמה' ובהשתדלות של בן משפחתו אצל אבא חושי ראש עיריית חיפה מונה לרב שכונת הדר הכרמל.

== בתפקידים ציבוריים ==
האדמו"ר רבי ישראל אלתר מגור מינהו לרב חסידי גור בעיר ואף הכניסו לפקח בבית המטבחיים העירוני שם הפך אחר כך לרב בית המטבחיים, הוא נודע כמקפיד גדול בענייני שחיטת הבקר ורבים סמכו על השחיטות שתחת פיקוחו.

רבי יוסף שלום אלישיב התנה את תמיכתו בוועדה שעסקה בענייני בכורות-בהמה בתנאי שהרב רוסט יעמוד בראשה ועל פיו ישק דבר, כמו כן שלח הרב אלישיב כל הכרעה בעיר חיפה שהגיעה לפתחו לקבל את הסכמתו.

הרבה לעסוק בענייני אישות ופריון והפך לבר-סמכא ידוע בעניין, ארגונים העוסקים בעניין כ'אגודת אפרת' ועוד פנו אליו רבות בהכרעות קשות ורבנים רבים שלחו אליו מקרים סבוכים, כמו כן נמצאים שלל התכתבויות של גדולי הרבנים עמו בנושא זה.

בעת כהונת מרן הרב עובדיה יוסף כרב ראשי שלח לו כתב מינוי לרב-עיר באחד מערי הארץ, דבר שלא יצא בסוף לפועל.

== מחנך ומורה דרך ==
במהלך שנותיו בישיבה החל לשמש כראש חבורה של בחורים שביקשו את הדרכתו בתורה וחסידות, הקדיש שעות רבות לשיחות פרטניות עם חונכים ומחנכים והעמיד תלמידים הרבה, מהם שהפכו בעצמם לרבנים, ר"מים ומחנכים בהשראתו, ובין תלמידיו רבי יעקב אריה אלתר, האדמו"ר הנוכחי מגור.

בשנת תשמ"ב הוקמה ישיבת אור שמחה בחיפה על ידי ידידו הדיין רבי אברהם אטלס והוא מונה לעמוד כראש הישיבה תפקיד אותו נשא כ-20 שנים עד לסגירת הישיבה, בישיבה המשיך לחנך בדרכו הייחודית דורות של תלמידים וניהל בגאון את הצוות החינוכי, מתוקף תפקידו זה היה חבר בהנהלת ועד הישיבות.

בשנותיו האחרונות סבל ממחלות ולא תיפקד בצורה עצמאית. נפטר בי"ט בטבת ה'תשפ"ב, ונקבר בחלקה אשר קנה בחייו ליד אביו סמוך ונראה למערת בית גור בהר הזיתים.

==קישורים חיצוניים==
* 
* 

קטגוריה:רבנים ישראלים
קטגוריה:ישראלים ילידי פולין
קטגוריה:ישראלים שנולדו ב-1930
קטגוריה:ישראלים שנפטרו ב-2021
קטגוריה:רבני גור
כינוי גוף מגדרי

archive-url=https://web.archive.org/web/20180911113355/https://www.bbc.com/news/uk-england-sussex-43336081}}</ref>
כינוי גוף מגדרי הוא כינוי הגוף שבו אדם מעוניין להיקרא, כדי שישקף את זהותו המגדרית.

== סיבות ==
כינויי גוף מגדריים נכנסו לשימוש כדרך לקידום שוויון והכלה עבור טרנסג'נדרים וג'נדרקווירים.<ref></ref><ref></ref> עובדים סוציאליים,<ref></ref> מחנכים,<ref></ref> ואנשי מקצוע רפואיים<ref></ref><ref></ref><ref></ref> משתמשים בכינויי הגוף המגדריים כשיקול מעשי ואתי כאחד. מדריכי כתיבה, איגודי עיתונאים ואיגודים רפואיים מייעצים להשתמש בכינוי שנבחר או נחשב מתאים על ידי האדם הנדון.<ref name="Vanderbilt"></ref><ref></ref><ref name="Fenway Meeting"></ref> בעת התמודדות עם לקוחות או מטופלים, מומלץ לעוסקים בתחום הבריאות לשים לב לכינויי הגוף בהם משתמשים האנשים עצמם,<ref></ref> אשר עשוי להיות כרוך בשימוש בכינויי גוף שונים בזמנים שונים,<ref name="Fenway Glossary"></ref><ref name="ALGBTIC"></ref> כולל שמו הנבחר של האדם הנוגע בדבר.<ref name="Richmond"></ref><ref name="APA Complicated"></ref> קבוצות הסברה להט"ביות מייעצות להשתמש בכינויי גוף ובשמות שנבחרו או נחשבים מתאימים על ידי האדם הנוגע בדבר.<ref name="HRC FAQ"></ref> בנוסף, הם ממליצים להימנע מבלבול מגדרי כאשר מתייחסים לרקע של טרנסג'נדרים, כגון שימוש בתואר או בדרגה, כדי להימנע מכינוי או שם מגדר לא מתאים.<ref name="GLAAD Guide"></ref>

== סיכונים ==
הדיקנית במכללת פומונה , רייצ'ל נ. לוין, המליצה לפרופסורים לא לבקש מסטודנטים לחשוף את כינויי הגוף של הסטודנטים במהלך ההיכרות בכיתה, מאחר שזה עלול להרגיז את אלו שהשימוש בכינויי הגוף המגדריים אמור לתמוך בהם. שתי הדוגמאות שלוין הביאה כללו תלמיד/ה אחד שהביטוי המגדרי שלו/שלה לא ברורה לאנשים סביבו/סביבה, ותלמיד/ה אחר/ת שלא יודע/ת באיזה כינוי גוף מגדרי להציג את עצמו/עצמה.<ref name="levin"></ref>

ארגון הצדקה הלהט"ב הבריטי, סטונוול , מייעץ גם הוא לנקוט משנה זהירות בטענה שסיסג'נדרים וטרנסג'נדרים עשויים שלא להרגיש בנוח עם כך. הארגון מייעץ שיש לעודד אותם לגלות את כינויי הגוף שלהם, אך לא לחייב אותם.<ref></ref> מייסד שותף של סטונוול, סיימון פאנשאו , שפרש מאוחר יותר מארגון הצדקה, ותומך בקבוצת ההסברה LGB Alliance , אמר כי בעוד שישנם טרנסים שסבורים שהכרזה על כינויי גוף מגדריים במסגרת עבודה היא עבודה "כוללנית" עבורם, התרגול עשוי להיות פוגעני עבור אנשים שלא רוצים להצהיר על זהותם המגדרית או מאמינים שאין להם כזו.<ref></ref>

== שימוש ==
שיתוף כינויי גוף מגדריים נעשה בקהילה הגאה כבר עשרות שנים, ונהיה לנוהג נפוץ במסגרת הרשתות החברתית המקוונות.<ref></ref><ref></ref>

המשפט הפלילי ב-2018 של הפעילה הטרנסית, טרה וולף, מספק דוגמה לשימוש מאולץ בכינוי גוף מגדרי. וולף הורשעה בתקיפת הפמיניסטית הרדיקלית, מריה מקלכלן. במהלך המשפט, הורה השופט למקלכלן: "הנאשמת ביקשה שיתייחסו אליה כאישה, אז אולי תוכלו להתייחס אליה כ-'היא' לצורך ההליך".<ref></ref><ref></ref><ref name=":2"></ref>

== הערות שוליים ==

קטגוריה:מגדר
קטגוריה:זכויות להט"ב
קטגוריה:חלקי הדיבר
קטגוריה:תרבות להט"ב
פול-אנרי סנדאוגו דמיבה

פול-אנרי סנדאוגו דמיבה (בצרפתית: Paul-Henri Sandaogo Damiba; נולד ב-2 בינואר 1981) הוא קצין בצבא בורקינה פאסו, שעמד בראש התנועה הפטריוטית לשמירה ושיקום (MPSR). שימש כנשיא מדינה זמני בין 31 בינואר 2022 ל-30 בספטמבר 2022. 

בהפיכה בינואר 2022 הצבא הדיח את הנשיא רוק מארק כריסטיאן קאבורה, ומינה את סנדאוגו דמיבה לראש המדינה בפועל. בספטמבר 2022 סנדאוגו הודח בהפיכה צבאית נוספת, במקומו מונה ראש המטה הכללי איברהים טראורה לראש המדינה.

== ביוגרפיה ==
פול-אנרי סנדאוגו דמיבה נולד ב- 1981. סיים את לימודיו בבית הספר להכשרה צבאית אקול מיליטר שבפריז.

הוא בעל תואר שני בקרימינולוגיה מהקונסרבטואר הלאומי לאומנויות ולמקצועות (CNAM) בפריז והסמכת מומחה ניהול הגנה, פיקוד ואסטרטגיה צבאית.

=== קריירה צבאית ===
דמיבה הוא לוטננט קולונל ומפקד האזור הצבאי השלישי הכולל את ואגאדוגו בירת המדינה, מנגה, קודוגו ופאדה נגורמה.

היה חבר בגדוד הביטחון הנשיאותי - המשמר הנשיאותי של בלז קומפאורה.

== ההפיכה בינואר 2022 ==

לאחר ההפיכה הצבאית ב-24 בינואר 2022, הודח הנשיא רוק מארק כריסטיאן קאבורה, ודמיבה מונה לראש המדינה בפועל. בספטמבר 2022 דמיבה הודח בהפיכה צבאית נוספת, במקומו מונה ראש המטה הכללי איברהים טראורה לראש המדינה.

==קישורים חיצוניים==

== הערות שוליים ==

קטגוריה:אנשי צבא בורקינאים
קטגוריה:ילידי 1981
ראול שורבן

ראול שורבן (ברומנית: Raoul Șorban) (9 בספטמבר 1912 – 16 ביולי 2006) היה צייר, עיתונאי, כתב, היסטוריון אמנות ואקדמאי רומני. ראול שורבן זכה לתואר חסיד אומות העולם על מאמציו להציל את יהודי טרנסילבניה מהשמדה. הוא קיבל את תואר אזרחות כבוד של ישראל בשנת 1990. על תפקידו זה יש חולקים. היה בעבר אתר אינטרנט אשר הוקדש לזכרו, אך נסגר.<ref name=":0"></ref>

== ביוגרפיה ==
אביו, המלחין גווילם שורבן, נצר למשפחת אצילים רומנית ותיקה בטרנסילבניה; סבתו הייתה ממוצא אלזס.

שורבן נולד בדז' (שאז הייתה שייכת לממלכת הונגריה). שורבן למד ציור ומוזיקה באיטליה (בקונסרבטוריון של מילאנו במילאנו), למד באוסטריה ובגרמניה בין השנים 1930–1934. לאחר מכן הוא למד באוניברסיטת באבז-בוליאיי. אז, הוא הציג את יצירות הציור שלו בתערוכות אמנות בבאיה מארה ובקלוז'-נאפוקה (1935), בבוקרשט, בבאיה מארה (1938), ושוב בקלוז'-נאפוקה (1939, 1942, 1943). בשנת 1938, שורבן הפך לעוזר הוראה לתולדות האמנות באוניברסיטת קלוז'.

בעקבות תכתיב וינה שהקצה את צפון טרנסילבניה להונגריה, הוא החליט להישאר בקלוז' (Kolozsvár), והקים את בית ההוצאה הרומנית הצפונית טרנסילבנית (Editura Românească din Ardealul de Nord), בית ההוצאה היחיד בשפה הרומנית באזור. במקביל, הוא תרם במאמרים עבור העיתון בשפה הרומנית Tribuna Ardealului ("הטריבונה הטרנסילבנית"). הוא נעצר על ידי השלטונות ההונגריים והוחזק במעצר בין מרץ לאוקטובר 1942.

בשנת 1944, שורבן לקח חלק פעיל בהצלת יהודים שעמדו בפני מותם במהלך השואה, וסייע לשאר חברי הקהילה להימלט למנדט הבריטי. במאי 1944 חזר לבוקרשט, שם הצטרף למחלקת יחסי הציבור בממשלת רומניה.

לאחר יציאתה של רומניה ממדינות הציר ותחילת הכיבוש הסובייטי, כאשר צפון טרנסילבניה הוחזרה לרומניה, שורבן עבר לקלוז'. בין 1946 ל-1948 עמד בראש הקונסרבטוריון של קלוז', והחל משנת 1948, עבד במכון לאמנות של קלוז' (עד 1949). המשטר הקומוניסטי טיהר אותו מתפקידו, מה שאילץ אותו להתפרנס כצייר בתים בקואופרטיב. הוא נעצר ב-1952 על ידי הסקוריטטה ושהה במעצר מנהלי עד 1955 (בסך הכל, שורבן ישב 50 חודשים בכלא ללא משפט במהלך חייו).

ב-1956 שוב הותר לו גישה לאקדמיה. הוא התקבל מחדש כפרופסור, לימד באוניברסיטת בוקרשט (1965) ובמכון ניקולאיה גריגורסקו לאמנות בבוקרשט (1968).

ראול שורבן זכה לתואר חסיד אומות העולם על מאמציו להציל את יהודי טרנסילבניה מהשמדה. הוא קיבל את אזרחות הכבוד של ישראל בשנת 1990. על תפקידו זה יש חולקים. היה בעבר אתר אינטרנט אשר הוקדש לזכרו, אך נסגר.

שורבן נפטר בעיר בה נולד, קלוז'-נאפוקה, ב-16 ביולי 2006.

== קישורים חיצוניים ==

* 

== הערות שוליים ==

קטגוריה:רומנים חסידי אומות העולם
קטגוריה:ציירים רומנים
קטגוריה:עיתונאים רומנים
קטגוריה:היסטוריונים רומנים
קטגוריה:אמנים רומנים
קטגוריה:מצילים בשואה: רומניה
קטגוריה:רומנים שנולדו ב-1912
קטגוריה:רומנים שנפטרו ב-2006
אלפיס

פתיחת [[תיבת פנדורה, ציור מעשה ידי ג'ון ויליאם ווטרהאוס]]
במיתולוגיה היוונית, אֶלְפִּיס (ביוונית עתיקה: ἐλπίς ) היא רוח התקווה, האחרונה ששוחררה מתיבת פנדורה. היא הוצגה כאישה צעירה, בדרך כלל נושאת בידיה פרחים או את קרן השפע.

אלפיס היא ביתה של ניקס אלת הלילה הקדומה, ואמה של Pheme, אלת התהילה.

== תיבת פנדורה ==
על פי הסיודוס, הטיטאן אפימתאוס היה אחראי על מתן תכונה חיובית לכל חיה. אך כאשר הגיע הזמן לתת לאדם תכונה חיובית - לא נשאר דבר. פרומתאוס, אחיו, הרגיש שכיוון שהאדם עליון לכל החיות האחרות, עליו לקבל מתנה ייחודית. לכן, גנב פרומתאוס את האש מזאוס ומסר אותה לאדם.

זאוס התרגז, ויצר את האישה כעונש לאדם. האלים קראו לה פנדורה (פאן-דורה), שפירושו "מתנת כל האלים". היא קיבלה מהם את מתנותיהם: הפיסטוס עיצב אותה מחימר ונתן לה צורה, אפרודיטה נתנה לה יופי, ואפולו נתן לה כישרון מוזיקלי ואת היכולת לרפא. אחריהם נתן לה זאוס תיבה, אמר לה לא לפתוח אותה לעולם, ונתן לה את הסקרנות.

פרומתאוס הזהיר את אחיו אפימתאוס לא לקבל מתנות מהאלים, אך האחרון לא הקשיב לאחיו, וכשפנדורה הגיעה אליו, הוא התאהב בה והתחתן איתה.

עד אז, המין האנושי חי בעולם מושלם ללא דאגות. אפימתאוס אמר לפנדורה לא לפתוח את התיבה לעולם. אולם, יום אחד, סקרנותה של פנדורה גברה עליה, והיא פתחה את התיבה. במעשה זה שחררה פנדורה את כל האסונות (כדוגמת הדבר, העצב, העוני והפשע) לעולם. פנדורה מיהרה לסגור את התיבה, אך לא רק שלא הועילה כלל בסגירת התיבה, מכיוון שכל האסונות כבר השתחררו ממנה, הסגירה אף הזיקה, מכיוון שכלאה בתוך התיבה את התקווה שהייתה בה. העולם נשאר עגום וקר לתקופה ארוכה, עד שפנדורה פתחה את התיבה בשנית ושחררה את התקווה (אלפיס, ἐλπίς) לעולם. סיפור זה אמור להסביר את המקור לאסונות בעולם ואת המקור לתקווה שבאה חרף האסונות.

בתם של אפימתאוס ופנדורה היא פירה, שהתחתנה עם דאוקליון. שניהם היו היחידים ששרדו את המבול. הם יצרו מחדש את בני האדם מאבנים שזרקו מאחורי גבם.

מקבילתה של אלפיס במיתולוגיה הרומית הייתה ספס.

== נקראו על שמה ==
* האסטרואיד 59 Elpis נקרא על שמה.
* Borderlands: סרט ההמשך! מתרחש באלפיס, הירח של כוכב הלכת הבדיוני פנדורה.
* Final Fantasy XIV: Endwalker כולל פרח בשם אלפיס שמגיב לאנרגיה רגשית.
* סופת אלפיס, שהתחילה ביוון ובטורקיה בינואר 2022 ובהמשך הגיעה לישראל.

== ראו גם ==

* מיתולוגיה יוונית
* סופת אלפיס

== לקריאה נוספת ==
* West, ML Hesiod, Theogony, ed. עם פרולגומות ופרשנות (אוקספורד 1966).
* West, ML Hesiod, Works and Days, ed. עם פרולגומות ופרשנות (אוקספורד 1978).

== קישורים חיצוניים ==
* [http://www.godchecker.com/pantheon/greek-mythology.php?deity=ELPIS Godchecker (מיתולוגיה יוונית) - אלפיס]

== הערות שוליים ==

קטגוריה:דמויות מהמיתולוגיה היוונית
קטגוריה:האנשה במיתולוגיה היוונית
טוביה גרינבאום

טוביה גרינבאום הוא שחקן ובמאי, מראשוני הקאמרי.

==ביוגרפיה==
גרינבאום נולד בגרמניה לאב כימאי. הוריו לא הסכימו שילך לבית ספר למשחק, ולכן בגיל 18 הוא הצטרף לתיאטרון מקצועי במינכן. לאחר שנתיים הוא התקבל לתיאטרון בהמבורג בו ביים ושיחק במשך 4 שנים. לאחר מכן עבר לברלין ושיחק בסרט "אופרה בגרוש". לאחר מכן שיחק ארבע שנים בציריך. אז הצטרף לתיאטרון של האגודה היהודית לתרבות שפעלה בחסות הנאצים. בשנת 1939 עלה לארץ ישראל הצטרף לקיבוץ יגור ועבד בתחילה בעבודה פיזית. אך לאחר שחלה נתנו לו עבודות יותר קלות והוא הדריך את הנוער ובין השאר העלה אתם הצגה. בשנת 1945 עזב את הקיבוץ, הצטרף לקבוצה שייסדה את התיאטרון הקאמרי ושיחק בארבע ההצגות הראשונות של התיאטרון. הוא שיחק את פנלופו במשרתם של שני אדונים, את האב בחתונת הדמים, ותפקיד נוסף ב"דודתו של צ'רלי". בשנת 1947 הוא ביים את ההצגה ז'אן.

בהמשך הוא שיחק את השופט בנטלי בהצגה "נערת הפקר", את הורודניצי ברביזור וכן שיחק בכולם היו בניי ובוולפונה ולאחר מכן הוא ביים את ביבר הזכוכית. בשנת 1952 הוא ביים את אופרה בגרוש עבור תיאטרון אהל. באמצע שנות ה-50 הוא ירד לגרמניה ונשכח מהתודעה של הציבור הישראלי.

אורי קיסרי כתב עליו: "היה שחקן בעל פרצוף סוגסטיבי, בעל כתפיים רחבות מעין כתפיו של ינינגס, או וורנר קראום. כוחו העיקרי היה בלשונו, בעיניו, בקולו. מת דרוש יותר מזה? הוא לא עיצב תפקידים, אפילו לא דמויות. הוא עיצב אנשים.". על משחקו בדודתו של צ'רלי כתב אשר לרנר בהמשקיף: "טוביה גרינבוים הוא אולי היחידי היודע לכוון את המידה הדרושה ומשחקו מחושב לכל פרטיו. הוא גרוטסקי בהליכתו, בכל תנועותיו ואפילו בדבורו. בהיותו שחקן ותיק לא קבל כנראה על עצמו בכל חומר הדין את מרותו של הבמאי והוא התכוון לא רק להצחיק, אך בעיקר לשחק."

==קישורים חיצוניים==

==הערות שוליים==

קטגוריה:שחקני התיאטרון הקאמרי
זארה רתרפורד

זארה רתרפורד (באנגלית: Zara Rutherford; נולדה ב-5 ביולי 2002) היא טייסת בלגית-בריטית. בגיל 19, היא שברה שני שיאי עולם: האדם הצעיר ביותר שהקיף את העולם במטוס אולטרה לייט, והאישה הצעירה ביותר שטסה מסביב לעולם. אחרי טיסה בת חמישה חודשים שהחלה ב-18 באוגוסט 2021, מקורטרייק, בלגיה, והסתיימה ב -20 בינואר 2022.<ref></ref> <ref></ref>

== ביוגרפיה ==
זארה רתרפורד נולדה ב-5 ביולי 2002, בבריסל שבבלגיה. אביה סם רתרפורד (Sam Rutherford) הוא בריטי וטייס במקצועו, ואימה ביאטריס דה סמט (Beatrice de Smet) היא עורכת הדין בלגית, ועוסקת בטייס כתחביב.

רתרפורד למדה בבית ספר לבנות בווינצ'סטר שבמחוז המפשייר, אנגליה.
כנערה צעירה, רתרפורד הייתה מלווה את אביה בטיסות, ולפעמים הטיסה את המטוס בחלק מהטיסה בעצמה. בגיל 14 החלה ללמוד לקראת רישיון טיס, אותו קיבלה ב-2020.

== טיסה מסביב לעולם ==
מטוס Aero Shark UL דומה לזה שהטיסה זארה רתרפורד.

== ראו גם ==
* טרוויס לודלו ⁣ - האדם הצעיר ביותר שטס מסביב לעולם

==קישורים חיצוניים==

* 

== הערות שוליים ==

קטגוריה:טייסים בריטים
קטגוריה:טייסות (נשים)
קטגוריה:שיאניות עולם בריטיות
קטגוריה:שיאני עולם בלגים
קטגוריה:שיאני עולם בריטים
קטגוריה:אנגלים ממוצא בלגי
קטגוריה:ילידות 2002
קטגוריה:בריטים שנולדו ב-2002
ריגוברטה בנדיני

פאולה ריבו גונסאלס (; נולדה ב-30 באפריל 1990) הידועה תחת שם הבמה ריגוברטה בנדיני () היא זמרת, פזמונאית, שחקנית ומדובבת ספרדייה.<ref name="Aquí"></ref><ref name="eldiario.es"></ref>

== קריירה ==
=== דיבוב ===
ריבו גונסאלס החלה בקריירה שלה בגיל שבע, כשדובבה לספרדית אירופאית את הסדרה קאיו.<ref></ref> היא המשיכה לעבוד כמדובבת לקטאלנית ולספרדית אירופאית כשהיצירות הבולטות ביותר שלה הם פיטר פן, אמיצה, לשיר, ולשבור את הקרח.<ref></ref> מאוחר יותר, הפכה ריבו למדובבת הקבועה של אמה סטון, שיילין וודלי ודקוטה פנינג בשפה הספרדית.<ref></ref>

=== מוזיקה ===
בשנת 2011 לאחר שסיימה את לימודיה במכון התיאטרון של ברצלונה, ריבו הקימה את להקת "The Mamzelles" ביחד עם שניים מחבריה ללימודים.<ref></ref> הם הוציאו יחד לאור שני אלבומי סטודיו.

ב-2019 החלה להוציא מוזיקה תחת שם הבמה ריגוברטה בנדיני. הסינגל השלישי שהוציאה, "In Spain We Call it Soledad", הפך לסנסציה בספוטיפיי והביא אותה לתודעה בספרד, ולכן היא המשיכה להשתמש בשם זה. בחודש דצמבר 2021 הוכרז כי ריבו היא אחת המשתתפות בקדם האירוויזיון הספרדי לאירוויזיון 2022. בינואר 2022 השתתפה ריבו בקדם הספרדי לאירוויזיון 2022 עם שירה Ay Mamá, שהיה גם השיר הראשון שלה שנכנס למצעדים בספרד.<ref></ref><ref></ref> היא הגיעה למקום השני עם 91 נקודות.

בשנת 2022, במקביל להשתתפותה של ריבו בקדם האירוויזיון הספרדי, פסטיבל בנידרום, נכנס השיר "In Spain We Call it Soledad" לפלייליסט של תחנת הרדיו הישראלית גלגלצ.

=== תיאטרון וטלוויזיה ===
ריבו הקימה חברת הפקות תיאטרון עצמאית, היא כיכבה בשישה מחזות, כתבה ארבעה מחזות וביימה ארבעה אחרים.<ref></ref> ריבו היא דמות מוכרת בטלוויזיה הקטלאנית והופיעה במגוון סדרות וסרטים בה.

== חיים אישיים ==
פאולה ריבו גונסאלס נולדה בברצלונה ב-30 באפריל 1990, היא נישאה לבדרן אסטבן נווארו במרץ 2019<ref></ref> וילדה את בנה הראשון, ניקו, ב-2 ביוני 2020.<ref></ref>

== קישורים חיצוניים ==

* 

== הערות שוליים ==

קטגוריה:זמרות ספרדיות
קטגוריה:זמרות-יוצרות ספרדיות
קטגוריה:שחקניות תיאטרון ספרדיות
קטגוריה:ספרדיות שנולדו ב-1990
דוב שפירא

דוב (ברנרד) שפירא (באנגלית: Bernard Schapiro; 1885 – 31 בדצמבר 1966) היה יהודי אורתודוקסי ואחד מהרופאים האנדרולוגים הראשונים ב.

== ביוגרפיה ==
[[מגנוס הירשפלד, שפירא וטאו לי בשנת 1930]]
שפירא נולד בשנת 1885 בדווינסק שבלטביה למשפחה יהודית אורתודוקסית. הוא למד בישיבת כנסת ישראל בקובנה, ונחשב תלמיד חכם ועילוי וספג את האידיאלים של תורת המוסר, אידיאלים שהשפיעו עליו כל חייו.

הרב יוסף רוזין - "הרוגוצ'ובר" תמך ברצונו של שפירא ללמוד רפואה ואף שכנע את הוריו לאפשר זאת ולסמוך עליו שישמור על המצוות וערכי היהדות. לאחר שהות קצרה בפרנקפורט הוא רכש בכוחות עצמו את הידע הכללי הדרוש כדי להתקבל ללימודי רפואה באוניברסיטת ציריך, שם למד בין השנים 1913–1919. עבודת הדוקטורט שלו באוניברסיטת ציריך ב-1920 הייתה בנושא יחסים בין אריתמה נודולרית ושחפת. הוא עבר התמחות של שנה במחלקה לרפואת עור בברסלאו, שלזיה, ושנתיים בהכשרה ברפואת עור באוניברסיטת ברסלאו תחת יוזף יאדאסון Jadassohn, רופא עור גרמני ידוע.

בתום הכשרתו עבר ד"ר שפירא לברלין והתמנה למנהל-משותף ב של מגנוס הירשפלד. בתחילה טיפל במחלות המועברות במגע מיני, ובהמשך בסוגיות של התפתחות מינית גברית (למשל אשכים טמירים) והפרעות בתפקוד המיני כולל אימפוטנציה ושפיכה מוקדמת. כחלק מעבודתו פיתח את התרופות Praehormon, Testifortan ו-Praejaculin. הוא היה הראשון שתיאר את ההשפעה ההורמונלית של בלוטת יותרת המוח על אשכים טמירים, טיפול הורמונלי שהוא הבסיס לטיפול המודרני באשך טמיר.

עם עליית היטלר לשלטון בינואר 1933, המכון לסקסולוגיה נפרץ ונבזז ולאחר מכן נסגר על ידי הנאצים. בהיותם אזרחים שווייצרים, ד"ר שפירא החליט לעבור עם משפחתו לציריך, שם הקים מרפאה פרטית שכללה טיפול בזוגות עם בעיות פוריות בגישות רפואיות ופסיכותרפיות כאחד. באותה תקופה ייסד את הסניף השווייצרי של תנועת המזרחי, תנועה ציונית דתית (גברת מרגרט רופין, המטפלת של ילדיו של ד"ר שפירא הייתה אחותו של ארתור רופין, שהיה מנהיג ציוני וכלכלן ידוע שעלה לישראל ב-1908).

ד"ר שפירא ומשפחתו עזבו את אירופה ב-1940 והיגרו לניו יורק, ארצות הברית. עם הגיעו לארצות הברית היה עליו לחזור על בחינות ההסמכה לרפואה. לאחר זמן הצליח לבסס קריירה חדשה כאנדרולוג. עיסוקו שגשג בין היתר בקהילה היהודית היות שסמכו עליו לטפל בחולים יהודים על פי ההלכה.

בשנת 1951 ד"ר שפירא ואשתו עלו לישראל וגרו בירושלים, שם עבד בבתי החולים הדסה ושערי צדק ובנוסף ניהל גם מרפאה פרטית. ד"ר שפירא היה מקור להתייעצות בשאלות של אתיקה רפואית והלכה (המשפט העברי).

ד"ר שפירא נפטר ב-31 בדצמבר 1966 בירושלים, נקבר בהר המנוחות ועל מצבתו נכתב: 'הוא נותר תלמיד סלבודקה כל ימי חייו'.

== חיים אישיים ==
שפירא התחתן עם תהילה לבית פויכטוונגר בשנת 1922. נולדו להם ארבעה ילדים בברלין – נעמי, חנה, רפאל, ורות.
בשנת 1970 בנו רפאל ומשפחתו עלו לישראל ומשפחות ילדיהם ונכדיהם גרים בישראל עד היום.

== קישורים חיצוניים ==
* [https://pubmed.ncbi.nlm.nih.gov/12703271/ ברנרד שפירו] באתר הספרייה הלאומית לרפואה של ארצות הברית

== הערות שוליים ==

קטגוריה:סקסולוגים יהודים
קטגוריה:רופאים יהודים גרמנים
קטגוריה:רפובליקת ויימאר: אישים
קטגוריה:ישראלים שנולדו ב-1885
קטגוריה:ישראלים שנפטרו ב-1966
קטגוריה:יהודים הקבורים בהר המנוחות
אובאנגי-שארי

אובאנגי-שארי לפני 1910. שימו לב שהגבולות מצטמצמים לחלק הדרום מזרחי של הרפובליקה המרכז אפריקאית של ימינו
אובאנגי-שארי (בצרפתית: Oubangui-Chari) הייתה מושבה צרפתית במרכז אפריקה, חלק מאפריקה המשוונית הצרפתית.

המושבה נקראה על שם הנהרות אובנגי ושארי שלאורכם היא יושבה. המושבה הוקמה ב-29 בדצמבר 1903 מאובאנגי עילית () ושארי עילית () שהיו חלק מקונגו הצרפתית. שמה של המושבה שונה לרפובליקה המרכז-אפריקאית (CAR) ב-1 בדצמבר 1958, וב-13 באוגוסט 1960 המושבה קיבלה עצמאות.<ref name="WSM">World Statesmen. "[http://www.worldstatesmen.org/Central_African_Republic.html Central African Republic]." Accessed 29&nbsp;Mar 2014.</ref>

== היסטוריה ==
הפעילות הצרפתית באזור החלה בשנת 1889 עם הקמת המאחז בנגי בראש הניווט על האובאנגי.

אובאנגי עילית הוקמה כחלק מקונגו הצרפתית ב-9 בדצמבר 1891. למרות אמנה של צרפת–מדינת קונגו החופשית שקבעה גבול בסביבות קו הרוחב 4 צפון, האזור היה במחלוקת בין השנים 1892–1895 עם מדינת קונגו החופשית, אשר תבעה את האזור ). אובאנגי עילית הייתה מושבה נפרדת מ-13 ביולי 1894 ועד 10 בדצמבר 1899, אז היא צורפה בחזרה לקונגו הצרפתית. אזור שארי עילית הוקם כחלק מקונגו הצרפתית ב-5 בספטמבר 1900. באותה שנה השתלטה חברת סולטנות אובאנגי עילית על 140,000&nbsp;קמ"ר באובאנגי עילית בויתור .<ref name="HDCAR">Richard Bradshaw and Juan Fandos-Rius, Historical Dictionary of the Central African Republic (Scarecrow Press, 2016), p. 176.</ref>

השטחים אוחדו כמושבה הנפרדת של אובאנגי-שארי ב-29 בדצמבר 1903, לאחר התבוסה הצרפתית של עבאס השני ממצרים, שתבע את האזור. ב-11 בפברואר 1906, מושבה זו התמזגה עם ההתנחלויות הצרפתיות סביב אגם צ'אד והפכה לטריטוריית אובאנגי-שארי-צ'אד ().<ref name="WSM" /> בשנת 1909 היא קיבלה את הממשל על סולטנות זמיו ורפאי מקונגו הבלגית. <ref>World History at KMLA. "[http://www.zum.de/whkmla/region/centrafrica/xcar.html Central African Republic]". Accessed 29&nbsp;Mar 2014.</ref>

ב-15 בינואר 1910 אוחד ממשל זה עם קונגו הצרפתית וגבון כאזור אובאנגי-שארי של אפריקה המשוונית הצרפתית (FEA). ב-12 באפריל 1916 היא הפכה שוב למושבה הנפרדת של אובאנגי-שארי, אך ב-1920 איבדה את השטח סביב אגם צ'אד, וב-30 ביוני 1934 שוב צורפה לאפריקה המשוונית הצרפתית. כחלק מאפריקה המשוונית הצרפתית, היא הוכרזה כטריטוריה מעבר לים ב-31 בדצמבר 1937.

בין השנים 1915 ו-1931 הודפסו בולים לשימוש באובאנגי-שארי, ולאחר מכן הודפסו במיוחד עבור המושבה.

במהלך מלחמת העולם השנייה, המושבה נותרה נאמנה לצרפת של וישי מ-16 ביוני עד 29 באוגוסט 1940, לפני שנכבשה על ידי צרפת החופשית. היא קיבלה אוטונומיה כרפובליקה המרכז אפריקאית ב-1 בדצמבר 1958, ועצמאות תחת אותו שם ב-13 באוגוסט 1960.

==קישורים חיצוניים==

== הערות שוליים ==

קטגוריה:הרפובליקה המרכז-אפריקאית: היסטוריה
קטגוריה:אפריקה: מושבות צרפתיות לשעבר
קטגוריה:מדינות וטריטוריות שהוקמו ב-1903
קטגוריה:מדינות וטריטוריות שהתפרקו ב-1958
קטגוריה:אפריקה המשוונית הצרפתית
גזינה קריגר

גזינה קריגר (בגרמנית: Gesine Krüger; נולדה ב-25 בפברואר 1959) היא גנרל חיל הרפואה בלופטוואפה. אחת מחמש הנשים הראשונות שקיבלו דרגת גנרל, לצד ורנה פון ויימארן, אריקה פרנקה, אלמוט נולטה וניקול שילינג.

==ביוגרפיה==
קריגר נולדה ב-25 בפברואר 1959 בהלמשטדט. היא למדה בבית ספר תיכון במקנהיים, וב-1977 עברה הכשרה כעוזרת רפואה בבית החולים פטרוס בבון. היא למדה רפואה באוניברסיטת בון בין השנים 1980–1986. ב-1987 התגייסה ללופטוואפה ושרתה כקצינת רפואה בכנף ההפצצה 31, וב-1989 עברה הכשרה נוספת בכירורגיה בבית החולים של הבונדסוור בהאם ולאחר מכן בבית החולים הצבאי בקובלנץ. ב-1992 מונתה לראש אגף רפואה בכנף הפצצה 35.

בין השנים 1994–1995 עמדה בראש המרכז הרפואי בהיידה. לאחר מכן מונתה לראש אגף הרפואה בגדוד האימונים ה-3 של הלופטוואפה. ב-1996 החלה לשמש כיועצת לחובשים צבאיים. ב-1998 עברה הכשרה כמנתחת טיסה. בין 2001–2005 שימשה כראש אגף הרפואה בדיוויזיית הלופטוואפה ה-3. בין השנים 2002–2003 שימשה כיועצת רפואית בכוח הייצוב בבוסניה והרצגובינה. ב-2007 מונתה כראש היחידה הרפואית ב-EUFOR. שנה לאחר מכן חזרה לגרמניה ושימשה בתפקידים בכירים בחיל הרפואה ולמדה באקדמיית נאט"ו ברומא. ב-2016 הועלתה לדרגת גנרל חיל הרפואה והפכה לאשה השנייה בבונדסוור שקיבלה דרגת גנרל, אחרי אריקה פרנקה. במקביל הפכה למפקדת האקדמיה הרפואית של הבונדסוור במינכן. ב-2021 פרשה מהבונדסוור והעבירה את הפיקוד על אקדמיית הרפואה לידי הנס-אולריך הולטרם.

==קישורים חיצוניים==

* [https://www.saechsische.de/die-generalin-3695897.html Die Generalin, saechsische.de, 1. Juni 2017]

קטגוריה:גנרלים בבונדסוור
קטגוריה:חיילי הלופטוואפה
קטגוריה:רופאות גרמניות
קטגוריה:רופאים צבאיים גרמנים
קטגוריה:גנרליות
קטגוריה:גרמנים שנולדו ב-1959
קטגוריה:גרמניות שנולדו ב-1959
אולריקה פיצר

אולריקה פיצר (בגרמנית: Ulrike Fitzer; נולדה ב-1982) היא מיור בלופטוואפה, והאשה הראשונה שהפכה לטייסת קרבית בגרמניה.

==ביוגרפיה==
פיצר נולדה ב-1982 באיידלינגן, כאולריקה פלנדר (Flender) היא בתם של מהנדס חשמל ומהנדס אזרחי. בילדותה היא חלמה להיות אסטרונאוטית, וכבר בבית הספר החלה ללמוד טיסה. ב-2003 סיימה את לימודיה ולפי הצעת אביה הגישה בקשה להיות צוערת קצינה בלופטוואפה. היא השלימה את טיסתה הקרבית הראשונה במאי 2005 עם טייסת האימונים ה-3 של הלופטוואפה במרכז אימוני התעופה אריזונה (Airline Training Center Arizona) בנמל התעופה פיניקס גודייר בגודייר באריזונה שבארצות הברית במטוס מדחף מסוג גרוב G-120 חד מנועי.

היא המשיכה באימוני הטיסה שלה במשך שלושה עשר חודשים החל מפברואר 2007, בבסיס חיל האוויר שפרד ליד ויצ'יטה פולס שבטקסס. בתקופה זו התאמנה על מטוסים מסוג ססנה T-37 וT-38 טאלון. ב-22 בספטמבר 2007 קיבלה את רישיון הטיס הצבאי שלה והפכה לטייסת הקרבית הראשונה של הלופטוואפה. היא אמרה על כך: לאחר מכן היא התאמנה על מטוס פאנאוויה טורנדו בבסיס חיל האוויר הולומן ליד אלמוגורדו בניו מקסיקו. באותה שנה הופק סרט תיעודי בשם Mission am Limit העוסק בחייה.

בשנת 2008 היא הוצבה בכנף הפצצה 32 בבסיס אוויר לכפלד ליד אאוגסבורג. באוקטובר 2013 סיימה את ההסבה לטייסת יורופייטר טייפון והפכה לאשה הראשונה בעולם שהטיסה מטוס זה. לאחר מכן היא הוצבה בכנף 73 של חיל האוויר הטקטי "שטיינהוף", ומאז נובמבר 2014 היא משמשת כמדריכת טיסה.

==קישורים חיצוניים==

==הערות שוליים==

קטגוריה:טייסות גרמניות
קטגוריה:טייסי הלופטוואפה
קטגוריה:חיילי הבונדסוור
קטגוריה:טייסים גרמנים
קטגוריה:גרמנים שנולדו ב-1982
קטגוריה:גרמניות שנולדו ב-1982